als_Latn dik_Latn sna_Latn
Tahiri: Eshtë një çështje që kërkon zgjidhje të përbashket europiane
Publikuar | 19:08
10/03/2016
E ndërsa në jug dhe juglindje te vendit, policia kufitare ka rritur patrullimet dhe masat monitoruese për shkak të refugjatëve të bllokuar në kufirin greko-maqedonas, kjo çështje ka ngjallur diskutime edhe në Kuvendin e Shqipërisë.
Duke u kujtuar vitet ‘90 të emigrimit të shqiptarëve, deputeti Ben Blushi u ka kërkuar institucioneve shtetërore në vend që të hapin kufijtë dhe të mos jenë diskriminues.
I menjëhershëm ka qenë edhe përgjigjja e Ministrit të Brendshëm Saimir Tahiri. Në replikën me deputetin Blushi, ministri Tahiri tha se Shqipëria ka kërkuar që zgjidhja europiane për këtë ccështje të jetë unike dhe e përbashkët. Ndërsa institucionet shqiptare, tha ai, kanë marrë të gjitha masat në rast fluksi emigrantësh.
Pak ditë më parë, në një konferencë të përbashkët për shtyp me përfaqësuesen e Lartë të Bashkimit Europian, Ferderica Mogherini, kryeministri Edi Rama ripërsëriti qëndrimin e tij për të mos hapur kufijtë, por as të ngreje mure për refugjatët sirianë.
als_Latn als_Latn unk als_Latn als_Latn als_Latn als_Latn